标题：王叔英
人物生平
王叔英(?—1402年)，字原采，号静学。浙江黄岩亭岭(今太平小河头村)人。学醇行正，与方孝孺为至交。洪武中与杨大中、方孝孺等人一齐被征，唯叔英固辞归。洪武二十年（1387年）以荐为仙居训导，改德安教授，迁汉阳知县，任职期间颇有惠政。据说有一年天旱，叔英绝食求祷，马上应验。建文时，召为翰林修撰。曾上《资治八策》以鉴国事。后朱棣兵起，南下至淮河时，奉诏募兵以抗北师，行至广德，京城不守，他当时见齐泰奔来，还以为齐泰有二心要抓他。齐泰把京城不守的情况告诉他，两人抱头恸哭，共图后举。后来，知道败局已定，为表对建文帝的忠心，乃沐浴更衣，书绝命词藏于衣裾间，自尽于玄妙观的银杳树下，天台道士盛希年将他葬在了城西五里处。后其妻自尽于狱中，两个女儿投井自杀。成化十年（1474年）进士周瑛重修王公墓，“坟墓陵夷，鞠为邱莽，所可识别者，仅有杨公之碑而已。”作《修撰王公墓记》。乾隆四十一年，赐谥忠节。
叔英之诗文由于遭禁毁，流失很多，与其同时代的杨士奇都无法找到一个完整的本子。成化八年谢世修首刻《静学文集》，仅存序、记二体共三十篇。明万历、清康熙、嘉庆、宣统各朝不断增补复刻，最后为三卷。现在能见到的有清四库全书本和嘉业堂刘承干刻的《静学文集》。[1]
思想评析
王叔英的思想比较开明，注重实际，并善于总结历史经验。他的文章多讲道德修养，其论纲常仁义，源于汉儒，但比较地通达切近，不象宋儒那样迂执。在《资治八策》中，虽然总的来说未脱离儒家的传统思想，有些观点比较片面保守，如对工商业的歧视和排挤，但也有不少观点比较深刻，并能针对时弊提出切实可行的办法，如关于“富”、“庶”、“教”的论述，提出从经济的角度去鼓励人们从事农业生产等等。他在《送孙生序》谈到君臣关系时，从现实的利益和人之常情出发，劝说读书人忠君报国，比空谈纲常伦理更为入情入理。又如在《与方正学书》中，他反对方孝孺恢复井田制的主张，表现出来的思想具有注重实际，因时制宜特点。[2]
作品文章《与方正学书》
仆于执事别十余年，其间情慕之浅深，书问之达否，曰事之细者耳，姑置之不足道也。惟执事之身，系天下之望。士之进退、天下之幸不幸与焉。侧闻被召，计此时必已到京，获膺大任矣。兹实天下之大幸也，故敢有说以进于左右焉。
凡人有措天下之才者固难，自用其才者尤难。如子房之于高祖，能用其才者也；贾谊之于文帝，未能自用其才者也。何则？子房之于高祖，察其可行而后言，言之未尝不中，高粗得以用之，而当时受其利。故亲如樊、郦，不可得而间；信如平、勃，不可得而非；任如萧、曹，不可得而夺。此子房所以能自用其才也。贾谊之于文帝，不察其未能而易言之，且又言之太过，故大臣绛、灌之属，得以短之。于是文帝不能用其言，此贾谊所以不获用其才也。方今圣天子求贤用才之意，上追尧、舜，固非高祖、文帝可比；而执事致君泽民之术，远方皋、夔，亦非子房、贾谊可伦。真所谓明良相逢，千载一时者也。将见吾君不问则已，问则执事必能尽言；执事不言则已，言则吾君必能尽用。致斯民于唐虞雍熙之盛者，在是矣。岂非天下之幸欤！
虽然，天下之事固有行于古而亦可行于今者，亦有行于古而难行于今者。如夏时、周冕之类，此行于古而亦可行于今者也；如井田、封建之类，可行于古而难行于今者也。可行者而行之，则人之从之也易；难行者而行之，则人之从之也难。从之易则民乐其利，从之难则民受其患，此君子之用世，贵乎得时措之宜也。执事于此，研诸虑而藏话心者非一日矣，措之犹反掌耳，尚何待于愚言之赘哉！然仆闻智者千虑，必有一失；思者千虑，必有一得。故不能无言于左右耳。
夫人情爱其人之深，而虑其患之至者，必救其失于未患之先。苟待其既失而后救之，是乃爱之浅而虑之疏也，其得为忠乎？天下知执事之深，爱执事之至，如仆者固多矣，窃谓忠于执事，未有能有过于仆者，伏惟稍垂察焉。[3]
部分诗选
次韵奉和仙居知县程奉民述（时程君为人所诬，方就逮，而有是作）
麟凤在赤霄，黄尘乱豺虎。
慨息道路难，涕泣每交下。
吁嗟壮士行，或有神灵护。
云电以为旌，雷霆以为鼓。
纵有斧凿手，何能重伤女？
丑类自含私，昊天明有睹。孤桐生崇冈一首赠友人孤桐生崇冈，托根亦已高。
严冬风雪繁，枝叶成萧条。
根本具生意，又逢雨露辰。
未□终憔悴，勿为樵牧侵。
韶英如可作，迟尔为瑟琴。 [4]
史籍记载
明史列传第三十一:
王叔英，字原采，黄岩人。洪武中，与杨大中、叶见泰、方孝孺、林右并征至。叔英固辞归。二十年以荐为仙居训导，改德安教授。迁汉阳知县，多惠政。岁旱，绝食以祷，立应。建文时，召为翰林修撰。上《资治八策》，曰：「务问学、谨好恶、辨邪正、纳谏诤、审才否、慎刑罚、明利害、定法制」。皆援证古今，可见之行事。又曰；「太祖除奸剔秽，抑强锄梗，如医去病，如农去草。去病急或伤体肤，去草严或伤禾稼。病去则宜调燮其血气，草去则宜培养其根苗。」帝嘉纳之。
燕兵至淮，奉诏募兵。行至广德，京城不守。会齐泰来奔，叔英谓泰贰心，欲执之。泰告以故，乃相持恸哭，共图后举。已，知事不可为，沐浴更衣冠，书绝命词，藏衣裾间，自经于元妙观银杏树下。天台道士盛希年葬之城西五里。其词曰：「人生穹壤间，忠孝贵克全。嗟予事君父，自省多过愆。有志未及竟，奇疾忽见缠。肥甘空在案，对之不下咽。意者造化神，有命归九泉。尝念夷与齐，饿死首阳巅。周粟岂不佳，所见良独偏。高踪渺难继，偶尔无足传。千秋史官笔，慎勿称希贤。」又题其案曰：「生既已矣，未有补于当时。死亦徒然，庶无惭于后世。」燕王称帝，陈瑛簿录其家。妻金氏自经死，二女下锦衣狱，赴井死。
叔英与孝孺友善，以道义相切劘。建文初，孝孺欲行井田。叔英贻书曰：「凡人有才固难，能用其才尤难。子房于汉高，能用其才者也；贾谊于汉文，不能用其才者也。子房察高帝可行而言，故高帝用之，一时受其利。虽亲如樊、郦，信如平、勃，任如萧、曹，莫得间焉。贾生不察而易言，且言之太过，故绛、灌之属得以短之。方今明良相值，千载一时。但事有行于古，亦可行于今者，夏时周冕之类是也。有行于古，不可行于今者，井田封建之类是也。可行者行，则人之从之也易，而民乐其利。难行而行，则从之也难，而民受其患。」时井田虽不行，然孝孺卒用《周官》更易制度，无济实事，为燕王藉口。论者服叔英之识，而惜孝孺不能用其言也。
时御史古田林英亦在广德募兵，知事无济，再拜自经。妻宋氏下狱，亦自经死。革除遗事二（明）黄佐 撰王叔英，字符采，台州黄严人。始从母姓为陈，后复本姓。洪武丁卯，辟为仙居训导。丁丑，改德安府学。后拜汉阳知县。高庙晏驾之明年，召为翰林修撰。上资治八策，曰务学问，曰谨好恶，曰辩邪正，曰讷谏诤，曰审才否，曰慎刑赏，曰明利害，曰定法制。皆援古证今，凿凿可行。且曰：「太祖高皇帝除奸剔秽，抑强锄梗，不啻如医之去病，农夫之去草。急于去疾则或伤其体肤，严于去草或损于禾稼，固自然之势。然体肤疾去之余则宜调爕其血脉，禾稼草去之后则宜培养其根苗，亦宜然之理也。」识者知为经济远器。
靖难师起，叔英奉命募兵广德。未几，文皇帝渡江，郡人皆散走。兵部尚书齐泰来奔，叔英以泰为二，令州人执之。亲至，泰告之故，乃释泰图再举。然知事不可为，乃沐浴具衣冠，书绝命词，曰：「人生穹壤间，忠孝贵克全。嗟予侍君父，自省多过愆。有志未及竟，奇疾忽见缠。肥甘空在案，对之不能咽。意者造化神，有命归九泉。尝闻夷与齐，饿死首阳巅，周粟岂不佳，所见良独偏。高踪远难继，偶尔无足传。千秋史臣笔，慎勿称希贤。」又书于案曰：「生既久矣，愧无补于当时；死亦徒然，庶无惭于后世。」遂自缢而死，时年未四十。将死时，以书抵祠山道士盛希年， （「以书抵祠山道士盛希年」，「抵」原作「祗」，据明国朝典故本改。） 曰：「可葬我祠山之麓。」希年卒收葬之。盖希年亦台州人，故托以后事。寻有诏治奸党，其妻系狱死，二女俱赴井死。或人上其所赋诗，上曰：「彼食其禄，自尽其心尔。」乃置不问。
叔英自号静学，有静学斋集，与同郡林右、方孝孺友善，二人尝序之以传。叔英没后，竟无完稿。后广德知州周英重修叔英墓，立石为之记。少师杨士奇，实叔英所荐， （「实叔英所荐」，原脱「英」字，据明国朝典故本补。） 尝为文以祭之，曰：「先生之学，圣贤是师。先生之行，纲常是持。先生之心，金石其贞。先生之行，霜雪其明。」又追称之曰：「先生学醇行正，子道臣道，终其身无一毫之苟。」盖真足以当之，不愧其言云。[5]
轶事典故
王叔英，少年豪气不屈，为文严重通和。洪武丁卯，辟仙居训导。丁丑，改德安府学。及入修撰于翰林，尝荐士奇为学士于朝，士奇由是获用。壬午夏，客死广德州。其妻死于狱，二女亦死于井。叔英之将死也，沐浴具衣冠，作绝命词序及渐词。初，叔英与同郡林佑、方希直友善，叔英有文若干篇，佑序之。未几，佑先没，既而叔英死，希直亦继死。士奇欲纂集叔英文，求无完藁。（成化间好事者收拾，十无一二。）重修王修撰墓记：去广德城西五里许，王修撰墓在焉。修撰，故台州人，姓王氏，名叔英，字原采。有气节，仕建文朝为文字官。未几，文皇帝南巡，原采募丁壮广德，道自经而死。死时尝自为序文曰：“生既久矣，未有补于当时；死固徒然，庶无惭于来世。”又自为词曰：“人生穹壤间，忠孝徒然全。嗟予事君父，自省多过愆。有志未及竟，奇疾忽见缠。肥甘空在案，对之不能咽。意者造化神，有命归九泉。尝念夷与齐，饿死首阳巅。周粟岂不佳？所见良独偏。高高踪远继，偶尔无足传。千载史臣笔，慎勿称希贤。”寻有诏治奸党，二女赴井死，其妻系狱死。人为上其所赋诗，上曰：“彼食其禄，自尽其心。”乃实不问。初，原采将死，以书抵祠山道士盛希年，曰：“可葬我祠山之麓。”希年卒收葬之。盖原采、希年同台州人，故托以后事。正统中，少师杨公士奇题其墓曰：“呜呼！故翰林修撰王公原采之墓。”且为文以祭之，曰：“先生之学，圣贤是师；先生之行，纲常是持；先生之心，金石其贞；先生之志，霜雪其明。浩然归全，乘云翩翩。我怀先生，崇山大川。祠山之藏，既固且深。遥致觞奠，神其来歆。”盖原采尝荐杨公建文朝，以后事定，故及此。原采死，无后，坟墓陵夷，鞠为丘莽，所可识别者，仅有杨公之碑而已。周瑛初为进士时尝闻其事，于其乡诸缙绅及官广德者，以特羊祭于其墓。继而访诸故老，得其遗事而详云：原采入广德，未几，车驾渡江，郡人皆出走。原采募丁壮番上，遇兵部尚书齐泰来奔，皆溃归。原采以齐为二，令州人执之。既至，告以故。其夕，原采引决。死时年未四十。盖其见理之明，杀身之勇，处死不乱，良由有所养，非若一时忙迫失据，计出无聊而自经于沟渎者之比也。因念其行义之笃，且悲其无后而为修治其墓，并述其事，以告后人。或议之曰：“原采，建文臣，子不为讳而表章之，非罪耶？”瑛曰：“不然也。自古忠臣义士各为其主，原采仕建文朝故忠于建文，若仕于太宗朝其忠于太宗也必矣。况两朝天下，皆太祖高皇帝所经营之天下，两朝臣子，皆太祖高皇帝所培植之人物也。譬如天地分为四时，凡禽感时而鸣者，虽有春秋之异，要皆造化中物，未可舍此而取彼也。”议者谢曰：“子之言是也，丽牲有石其镵诸。”广德州知州莆田周瑛记。 　　杨士奇简问广德州官，访王静学葬所：“翰林院修撰王叔英先生，洪武三十五年六月二十七晚卒于广德州，就葬于彼。未知在寺中在观中住，但闻临卒时嘱所下处姓潘师兄为葬之，近祠山上下。今烦询问其墓。” [6]